**Informativna priloga: Opis dokazil ob vlogi za 1. JR za podintervencijo Naložbe kmetij v okviru intervencije IRP16 za leto 2024**

|  |  |
| --- | --- |
|  | **Gradbeno dovoljenje za zahtevne, manj zahtevne in nezahtevne objekte** |
| **Uredba**: 3. točka prvega odstavka 10. člena Uredbe o skupnih določbah za izvajanje intervencij.  **Za koga velja**: za tiste, ki vlagajo vlogo za naložbo v ureditev zahtevnih, manj zahtevnih in nezahtevnih objektov. | |

Za ureditev zahtevnih, manj zahtevnih in nezahtevnih objektov mora upravičenec imeti gradbeno dovoljenje.

Gradbeno dovoljenje:

* mora biti veljavno;
* mora biti pravnomočno (potrjeno z žigom pravnomočnosti);
* glasiti se mora na upravičenca.

Vlogi na javni razpis se:

* priloži skenogram veljavnega pravnomočnega gradbenega dovoljenja (brez projektne dokumentacije za pridobitev mnenj in gradbenega dovoljenja v primeru zahtevnih in manj zahtevnih objektov) ali
* v aplikacijo za elektronsko oddajo vloge se vnesejo naslednji podatki:
  + datum izdaje gradbenega dovoljenja;
  + št. dokumenta;
  + organ, ki je izdal dokument;
  + datum pravnomočnosti.

|  |  |
| --- | --- |
|  | **Projektna dokumentacija za izvedbo gradnje (PZI)** |
| **Uredba**: 4. točka prvega odstavka 10. člena Uredbe o skupnih določbah za izvajanje intervencij.  **Za koga velja**: za upravičence, ki vlagajo vlogo za naložbo v ureditev zahtevnih in manj zahtevnih objektov. | |

Če gre za ureditev zahtevnih in manj zahtevnih objektov upravičenec v vlogo priloži Projektno dokumentacijo za izvedbo gradnje (PZI), popis del in projektantski predračun ali Projekt za izvedbo del (PZI) v elektronski obliki.

Projektna dokumentacija za izvedbo gradnje (PZI) v skladu z Gradbenim zakonom (Uradni list RS, št. 199/21, 105/22 – ZZNŠPP in 133/23, v nadaljnjem besedilu: GZ-1)

Priloži se:

* vodilni načrt,
* načrte s področja arhitekture,
* načrte s področja gradbeništva in
* popis del oziroma projektantski predračun.

Projekt za izvedbo del (PZI) v skladu z 59. členom Uredbe o spremembah in dopolnitvah Uredbe o izvajanju ukrepa naložbe v osnovna sredstva in podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014-2020 (Uradni list RS, št. 82/18)

Priloži se:

* vodilno mapo,
* načrte arhitekture,
* načrte gradbenih konstrukcij in druge gradbene načrte in
* popis materiala in del.

|  |  |
| --- | --- |
|  | **Nakup opreme za obstoječi objekt - gradbeno dovoljenje/uporabno dovoljenje/odločba UE** |
| **Uredba**: 3. točka drugega odstavka 10. člena Uredbe o skupnih določbah za izvajanje intervencij.  **Za koga velja**: za upravičence, ki vlagajo vlogo za naložbo v nakup opreme za obstoječi objekt. | |

Če se naložba nanaša na nakup opreme za obstoječi objekt, mora upravičenec imeti:

* pravnomočno gradbeno dovoljene za objekt **ali**
* pravnomočno uporabno dovoljenje za objekt **ali**
* pravnomočno odločbo upravne enote, da ima objekt pridobljeni gradbeno in uporabno dovoljenje skladno s 118. členom Gradbenega zakona (Uradni list RS, št. 61/17).

Za zgoraj navedene dokumente ne velja, da se morajo nujno glasiti na upravičenca.

Pri izvajanju 118. člena Gradbenega zakona (Uradni list RS, št. 61/17) in izdajanju odločb na njegovi podlagi se v celoti upoštevajo pogoji iz prej veljavnega 197. in 198. člena Zakona o graditvi objektov (Uradni list RS, št. 102/04 – uradno prečiščeno besedilo, 14/05 – popr., 92/05 – ZJC-B, 93/05 – ZVMS, 111/05 – odl. US, 126/07, 108/09, 61/10 – ZRud-1, 20/11 – odl. US, 57/12, 101/13 – ZDavNepr, 110/13 in 19/15; v nadaljnjem besedilu: ZGO-1) in 124. člena Zakona o spremembah in dopolnitvah Zakona o graditvi objektov (Uradni list RS, št. 126/07). Torej, šteje se, da imajo vsi objekti, ki izpolnjujejo pogoje po 124. členu Zakona o spremembah in dopolnitvah Zakona o graditvi objektov (Uradni list RS, št. 126/07) in 197. ter 198. členu ZGO-1pridobljeno gradbeno in uporabno dovoljenje.

Vlogi na javni razpis se:

* priloži skenogram:
  + pravnomočnega gradbenega dovoljenja za obstoječi objekt ali
  + uporabnega dovoljenja za obstoječi objekt ali
  + pravnomočne odločbe UE o pridobitvi gradbenega in uporabnega dovoljenja na podlagi 118. člena GZ ali
* v aplikacijo za elektronsko oddajo vloge glede na vrsto dovoljenja oziroma odločbe vnesejo naslednji podatki:
  + vrsta dokumenta;
  + datum izdaje dokumenta;
  + št. dokumenta;
  + organ, ki je izdal dokument;
  + datum pravnomočnosti dovoljenja ali odločbe.

|  |  |
| --- | --- |
|  | **Dokumentacija za pridobitev gradbenega dovoljenja za nezahtevni objekt** |
| **Uredba**: 8. točka 19. člena Uredbe.  **Za koga velja**: za tiste, ki vlagajo vlogo za naložbo v ureditev nezahtevnih objektov. | |

Za ureditev nezahtevnih objektov mora upravičenec imeti dokumentacijo za pridobitev gradbenega dovoljenja za nezahtevni objekt v elektronski obliki.

Vlogi na javni razpis se:

* priloži skenogram dokumentacije za pridobitev pravnomočnega gradbenega dovoljenja za nezahtevni objekt ali
* v aplikacijo za elektronsko oddajo vloge glede na vrsto dovoljenja oziroma odločbe vnesejo naslednji podatki:
  + vrsta dokumenta;
  + datum izdaje dokumenta;
  + št. dokumenta;
  + organ, ki je izdal dokument;
  + datum pravnomočnosti dovoljenja ali odločbe.

|  |  |
| --- | --- |
|  | **Lokacijska informacija za ureditev enostavnega objekta** |
| **Uredba**: 5. točka prvega odstavka 10. člena Uredbe o skupnih določbah za izvajanje intervencij.  **Za koga velja**: za tiste, ki vlagajo vlogo za naložbo v ureditev enostavnih objektov. | |

Če gre za naložbo v ureditev enostavnega objekta, upravičenec vlogi na javni razpis priloži lokacijsko informacijo, iz katere mora biti razvidno da naložba ni v nasprotju s prostorskim izvedbenim aktom, predpisi, ki urejajo graditev objektov, in drugimi predpisi.

Vlogi na javni razpis se:

* priloži skenogram lokacijske informacije za ureditev enostavnega objekta, ali
* v aplikacijo za elektronsko oddajo vloge se vnesejo naslednji podatki:
  + datum izdaje lokacijske informacije;
  + št. dokumenta;
  + organ, ki je izdal dokument.

|  |  |
| --- | --- |
|  | **Soglasje v skladu s predpisom, ki ureja varstvo kulturne dediščine za enostavni objekt** |
| **Uredba:** 5. točka prvega odstavka 10. člena Uredbe o skupnih določbah za izvajanje intervencij.  **Za koga velja**: za tiste, ki vlagajo vlogo za naložbo v ureditev enostavnih objektov in je iz lokacijske informacije razvidno, da gre za objekt, ki je varovan na podlagi predpisov o varstvu kulturne dediščine ali se enostavni objekt postavlja na območje, ki je varovano s predpisi o varstvu kulturne dediščine. | |

Če gre za naložbo v ureditev enostavnih objektov, ki so varovani na podlagi predpisov o varstvu kulturne dediščine, ali se enostavni objekt postavi na območje, ki je varovano s predpisi o varstvu kulturne dediščine, mora upravičenec vlogi na javni razpis priložiti skenogram soglasja za poseg v skladu z Zakonom o varstvu kulturne dediščine (Uradni list RS, št. [16/08](http://www.uradni-list.si/1/objava.jsp?sop=2008-01-0485), [123/08](http://www.uradni-list.si/1/objava.jsp?sop=2008-01-5551), [8/11](http://www.uradni-list.si/1/objava.jsp?sop=2011-01-0278) – ORZVKD39, [90/12](http://www.uradni-list.si/1/objava.jsp?sop=2012-01-3529), [111/13](http://www.uradni-list.si/1/objava.jsp?sop=2013-01-4131), [32/16](http://www.uradni-list.si/1/objava.jsp?sop=2016-01-1367) in [21/18](http://www.uradni-list.si/1/objava.jsp?sop=2018-01-0887) – ZNOrg in 78/23– ZUNPEOVE; v nadaljnjem besedilu: ZVKD-1).

Vlogi na javni razpis se:

* priloži skenogram soglasja za poseg v skladu z ZVKD-1ali
* v aplikacijo za elektronsko oddajo vloge se vnesejo naslednji podatki:
* datum izdaje soglasja;
* št. dokumenta;
* organ, ki je izdal dokument.

|  |  |
| --- | --- |
|  | **Fotografije zemljišča pri ureditvi enostavnega objekta** |
| **Uredba:** 5. točka prvega odstavka 10. člena Uredbe o skupnih določbah za izvajanje intervencij.  **Za koga velja**: za upravičence, ki vlagajo vlogo za naložbo v ureditev enostavnih objektov. | |

Če se naložba nanaša na ureditev enostavnega objekta v skladu s predpisi, ki urejajo graditev objektov, mora upravičenec v elektronski obliki predložiti datumsko in lokacijsko označene fotografije zemljišča, na katerem se bo izvajala naložba. Iz fotografij mora biti razvidna celotna lokacija predmeta naložbe iz vsaj štirih zornih kotov.

|  |  |
| --- | --- |
|  | **Fotografije objekta in prostora ter skica postavitve opreme** |
| **Uredba:** 9. točka 19. člena Uredbe.  **Za koga velja**: za tiste, ki vlagajo vlogo za nakup opreme v obstoječe objekte. | |

Če se naložba nanaša na nakup opreme v obstoječem objektu, je potrebno v elektronski obliki k vlogi priložiti:

* datumsko in lokacijsko označene fotografije objekta in prostora, v katerem bo oprema nameščena, iz katerih je razvidna celotna lokacija predmeta naložbe iz vsaj štirih zornih kotov ter
* skico postavitve opreme v prostoru, v katerem bo oprema nameščena.

|  |  |
| --- | --- |
|  | **Overjeno soglasje drugega solastnika(-ov) k naložbi** |
| **Uredba:** 2. točka prvega odstavka 10. člena Uredbe o skupnih določbah za izvajanje intervencij.  **Za koga velja**: za tiste, ki vlagajo vlogo za naložbo v ureditev objekta, ki se izvaja na/v nepremičninah, ki niso v izključni lasti vlagatelja | |

Če je upravičenec solastnik nepremičnine na kateri se izvaja ureditev objekta oziroma nakup opreme, je potrebno k vlogi priložiti skenogram overjenega soglasja drugega solastnika(-ov) k naložbi za obdobje najmanj do leta 2044.

|  |  |
| --- | --- |
|  | **Uporaba naložbe v objekt oziroma opremo tudi za druge namene** |
| **Uredba:** četrti in peti odstavek 19. člena Uredbe o skupnih določbah za izvajanje intervencij.  **Za koga velja**: za upravičence, ki vlagajo vlogo za naložbo v ureditev objekta oziroma opreme, ki se bo uporabljala tudi za druge namene, ki niso predmet tega javnega razpisa. | |

Če vlagatelj kandidira za pridobitev sredstev za naložbo v ureditev objekta, ki se uporablja tudi za namen, ki ni predmet podpore, ki se uveljavlja z vlogo na javni razpis, se od vseh stroškov ureditve objekta kot upravičeni priznajo le stroški v sorazmernem deležu glede na bruto tlorisno površino ali bruto prostornino objekta, ki je predmet podpore.

Če vlagatelj kandidira za pridobitev sredstev za naložbo v nakup opreme objekta ali druge opreme, ki se uporablja tudi za namen, ki ni predmet podpore, se od vseh stroškov nakupa opreme objekta oziroma druge opreme kot upravičeni priznajo stroški opreme v sorazmernem deležu glede na zmogljivost opreme ali bruto tlorisno površino objekta, v katerem je oprema nameščena.

|  |  |
| --- | --- |
|  | **Del naložbe, ki se nanaša na ureditev objekta / Začetek izvajanja naložbe pred vložitvijo vloge** |
| **Uredba:** 6. točka prvega odstavka 10. člena Uredbe o skupnih določbah za izvajanje intervencij.  **Za koga velja**: za vse upravičence ki vlagajo vlogo na javni razpis za del naložbe, ki se nanaša na ureditev objekta, pri kateri so že nastali stroški do vložitve vloge na javni razpis. | |

Če je upravičenec že začel z izvajanjem naložbe pred oddajo vloge na javni razpis, k vlogi na javni razpis v elektronski obliki priloži:

- popis del in stroškov, ki se nanašajo na celotno naložbo,

- popis del in stroškov, s katerimi se prijavlja na javni razpis.

Upravičenec priloži popis del in stroškov za celotno naložbo, ki mora vsebovati vsaj naslednje podatke:

* vrsta dela in stroška,
* enota mere,
* količina, obseg del,
* razčlenitev dela (strojne-ročne ure, koliko ur za posamezno delo)
* vrednost brez DDV in
* vrednost z DDV.

Upravičenec priloži ločen popis del in stroškov s katerimi se prijavlja na javni razpis in mora vsebovati vsaj naslednje podatke:

* vrsta dela in stroška,
* enota mere,
* količina, obseg del,
* vrednost brez DDV in
* vrednost z DDV.

|  |  |
| --- | --- |
|  | **Izjava o finančni pokritosti** |
| **Uredba:** 2. točka tretjega odstavka 11. člena Uredbe o skupnih določbah za izvajanje intervencij.  **Za koga velja**: za tiste, ki vlagajo vlogo za naložbo nad 100.000 eurov skupne načrtovane vrednosti. | |

Upravičenec, ki vlaga vlogo za naložbo nad 100.000 eurov skupne načrtovane vrednosti iz 12. točke 2. člena Uredbe o skupnih določbah za izvajanje intervencij, mora k vlogi na javni razpis priložiti skenogram »Izjave o finančni pokritosti« (vzorec spodaj). »Izjavo o finančni pokritosti« podpiše banka ali druga finančna institucija, ki ima dovoljenje Banke Slovenije za opravljanje finančnih storitev, ali javni sklad, ki izvaja finančne spodbude v skladu z zakonom o javnih skladih, da je upravičenec finančno sposoben izpeljati načrtovane naložbe (ne velja za javne zavode).

Če upravičenec kandidira za pridobitev sredstev samo za del naložbe, mora biti iz priložene izjave banke razvidna zaprtost finančne konstrukcije za upravičene stroške naložbe.

Iz priloženih dokumentov naj bo razviden prikaz finančnih virov za naložbo tako, da je vsota vseh sredstev v izjavi enaka skupni načrtovani vrednosti naložbe. V primeru neskladnosti podatkov o finančnih virih je potrebno priložiti utemeljitev.

*VZOREC IZJAVE BANKE ALI JAVNEGA SKLADA:*

Številka: \_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_

**IZJAVA O FINANČNI POKRITOSTI**

Banka ali druga finančna institucija, ki ima dovoljenje Banke Slovenije za opravljanje finančnih storitev ali javni sklad, ki izvaja finančne spodbude v skladu z zakonom, ki ureja javne sklade \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljevanju: banka) izjavlja, da je seznanjena z namero investitorja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljevanju: upravičenec),

* da se bo prijavil na 1. javni razpis za podintervencijo Naložbe kmetij v okviru intervencije IRP16 Naložbe v prilagoditev na podnebne spremembe pri trajnih nasadih za leto 2024, objavljen v Uradnem listu RS št. \_\_\_\_\_\_\_\_ z dne \_\_\_\_\_\_\_\_ 2024,
* da gre za upravičenčevo naložbo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljevanju: naložba), katere skupna načrtovana vrednost znaša \_\_\_\_\_\_\_\_\_\_\_\_\_\_\_\_\_\_EUR brez DDV.

V skladu z razpisnimi pogoji, mora upravičenec svoji vlogi na javni razpis predložiti tudi izjavo o finančni pokritosti naložbe, iz katere je razvidno, da so v celoti zagotovljena sredstva za zaprtje finančne konstrukcije v višini skupne načrtovane vrednosti naložbe.

V zvezi s tem banka

**i z j a v l j a, 1**

* da je upravičenca pripravljena dolgoročno kreditirati, največ do višine \_\_\_\_\_\_\_\_\_\_\_\_\_, pod pogoji, ki veljajo za tovrstne kredite, in v skladu s poslovno politiko banke ter pod pogojem, da se v času obravnave konkretnega zahtevka ne bo finančni položaj upravičenca bistveno poslabšal;
* da je upravičenca pripravljena kratkoročno kreditirati, največ do višine \_\_\_\_\_\_\_\_\_\_\_\_\_, pod pogoji, ki veljajo za tovrstne kredite, in v skladu s poslovno politiko banke ter pod pogojem, da se v času obravnave konkretnega zahtevka ne bo finančni položaj upravičenca bistveno poslabšal;
* da ima upravičenec na dan \_\_\_\_\_\_\_\_\_\_\_\_\_ pri banki sklenjeno pogodbo o depozitu2: \_\_\_\_\_\_\_\_\_\_\_\_\_ z dne\_\_\_\_\_\_\_\_\_\_\_\_\_, na podlagi katere so sredstva v višini \_\_\_\_\_\_\_\_\_\_\_\_\_ EUR pri banki vezana do dne\_\_\_\_\_\_\_\_\_\_\_\_\_, ter da so po navedbah upravičenca ta sredstva namenjena za financiranje projekta;
* da ima upravičenec na poslovnem računu pri banki št. \_\_\_\_\_\_\_\_\_\_\_\_\_ sredstva v višini \_\_\_\_\_\_\_\_\_\_\_\_\_ EUR, katera so po navedbah upravičenca namenjena za financiranje projekta (priloga k tej izjavi je kopija računa 3);
* drugo \_\_\_\_\_\_\_\_\_\_\_\_\_

Podana izjava je bila izdana na zahtevo upravičenca, kateri resničnost in točnost svojih navedb potrjuje s podpisom tega dokumenta. Izjava se lahko uporabi le za namen udeležbe na navedenem razpisu in velja do vključno **4** \_\_\_\_\_\_\_\_\_\_\_\_\_.

Banka

(naziv in podpis pooblaščenih oseb)

žig \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 Izbrati eno ali več možnosti, kar velja v obravnavanem primeru.

2 V primeru, da je depozitov več, se navedejo vsi depoziti. V primeru, da so depoziti v različnih valutah, se to navede in informativno prikaže tudi protivrednost v EUR.

3 Priloži sefotokopija prve strani in tiste strani računa, ki izkazuje finančno stanje ob podpisu izjave.

4 Smiselno je, da ta izjava velja do časovne točke 90 dni od datuma oddaje vloge na javni razpis.

|  |  |
| --- | --- |
|  | **Sklep sveta zavoda (v primeru, ko je vlagatelj javni zavod)** |
| **Uredba:** 2. točka tretjega odstavka 11. člena Uredbe o skupnih določbah za izvajanje intervencij.  **Za koga velja**: za upravičence, ki so javni zavodi in vlagajo vlogo za naložbo nad 100.000 eurov skupne priznane vrednosti. | |

Upravičenec, ki je javni zavod in vlaga vlogo za naložbo nad 100.000 eurov skupne priznane vrednosti, mora k vlogi na javni razpis priložiti skenogram sklepa sveta zavoda, s katerim je bil potrjen finančni načrt in program dela javnega zavoda za leto 2024, iz katerega mora biti razvidna rezervacija finančnih sredstev za namen izvedbe naložbe, za katero se je javni zavod prijavil na javni razpis.

|  |  |
| --- | --- |
|  | **Poslovni načrt** |
| **Uredba:** 5. točka 19. člena Uredbe.  **Za koga velja**: za vse upravičence. | |

Vsi upravičenci morajo k vlogi na javni razpis priložiti poslovni načrt v elektronski obliki.

Poslovni načrt mora vsebovati sestavine iz poglavja II Priloge 1 Uredbe.

|  |  |
| --- | --- |
|  | **Računovodski izkazi** |
| **Uredba:** 6. točka 19. člena Uredbe.  **Za koga velja**: za tiste upravičence, ki vodijo knjigovodstvo po dejanskih prihodkih in niso vpisani v PRS | |

Upravičenci, ki ob vložitvi vloge na javni razpis niso vpisani v Poslovni register Slovenije (PRS) in ne vodijo knjigovodstva po metodologiji Farm Accountancy Data Network, izkazujejo dejanske prihodke in odhodke iz zadnjega izkaza poslovnega izida v skladu s 5. točko 19. člena Uredbe, z vodenjem knjigovodstva po dejanskih prihodkih in odhodkih po računovodskih standardih za ugotavljanje davčne osnove od dohodka iz osnovne kmetijske in osnovne gozdarske dejavnosti. Izpolnjevanje pogoja se izkazuje z bilanco stanja na dan 31.12.2023 in izkazom poslovnega izida za obdobje od 1. 1. 2023 do 31. 12. 2023, potrjenima s strani Finančne uprave Republike Slovenije.

|  |  |
| --- | --- |
|  | **Obseg dela na kmetiji** |
| **Uredba:** 2. točka 2. člena ter 10. točka 19. člena Uredbe.  **Za koga velja**: za upravičence, ki so fizične osebe, razen samostojnih podjetnikov posameznikov. | |

Za dokazovanje obsega dela na kmetiji v skladu s 3. točko 2. člena Uredbe se vlogi na javni razpis priložijo naslednja dokazila:

* za osebo, ki je za polni delovni čas ali za krajši delovni čas zaposlena na kmetiji: skenogram pogodbe o zaposlitvi za določen ali nedoločen čas;
* za člana kmetije, ki je študent ali študentka: skenogram potrdila o vpisu;
* za člana kmetije, ki je dijak ali dijakinja: skenogram potrdila o vpisu.

|  |  |
| --- | --- |
|  | **Končana izobrazba** |
| **Uredba:** pod b) 2. točke prvega odstavka 14. člena Uredbe (merila za ocenjevanje vlog).  **Za koga velja**: za upravičence, ki so fizične osebe, razen samostojnih podjetnikov posameznikov (merila za ocenjevanje vlog) ter uveljavljajo podporo za mlade kmete. | |

V kolikor upravičenec uveljavlja merilo Končana izobrazba mora vlogi na javni razpis priložiti:

* skenogram dokazila o končani izobrazbi ali
* v aplikacijo za elektronsko oddajo vloge vnesti naslednje podatke o končani izobrazbi:
  + datum izdaje
  + številka dokumenta
  + izobraževalna ustanova, ki je dokument izdala.

Če je upravičenec fizična oseba, ki je mladi kmet, se dokazilo nanaša na nosilca kmetijskega gospodarstva na kmetiji.

|  |  |
| --- | --- |
|  | **Certifikat ali odločba za proizvode iz shem kakovosti** |
| **Uredba:** pod a) 5. točke prvega odstavka 14. člena Uredbe (merila za ocenjevanje vlog).  **Za koga velja**: za kmetijsko gospodarstvo upravičenca oziroma za upravičenca. | |

Če upravičenec uveljavlja merilo vključenost v sheme kakovosti, mora vlogi na javni razpis priložiti:

* skenogram certifikata ali odločbe za proizvode iz shem kakovosti za proizvode iz trajnih nasadov oziroma odločbo o oceni vina ali
* v aplikacijo za elektronsko oddajo vloge vnesti naslednje podatke o certifikatu ali odločbi za proizvode iz shem kakovosti za proizvode iz trajnih nasadov oziroma odločbo o oceni vina:
* datum izdaje dokumenta,
* št. dokumenta,
* vrsta certifikata ali odločbe,
* izdajatelj.

Upoštevajo se naslednje sheme kakovosti:

|  |  |
| --- | --- |
| VRSTA SHEME KAKOVOSTI | ZAŠČITEN PROIZVOD ALI PROIZVOD IZ SHEME KAKOVOSTI IK |
| Zaščitena označba porekla | Ekstra deviško oljčno olje Slovenske Istre |
| Zaščitena označba porekla | Istra |
| Zaščitena označba porekla | odločba o oceni vina |
| Zaščitena geografska označba | Štajerski hmelj |
| Zaščitena geografska označba | odločba o oceni vina |
| Izbrana kakovost | predelani izdelki iz sadja |
| Izbrana kakovost | Sadje |
| Ekološka pridelava in predelava | certificirani GERKi z rabo trajnih nasadov |

|  |  |
| --- | --- |
|  | **Potrdilo o članstvu v zadrugi** |
| **Uredba:** pod a) 3. točke prvega ostavka 14. člena Uredbe (merila za ocenjevanje vlog).  **Za koga velja**: za vse upravičence. | |

Vlogi se lahko priloži:

- skenogram potrdila o članstvu v zadrugi ali

- skenogram potrjenega seznama članov zadruge.

|  |  |
| --- | --- |
|  | **Načrt ureditve trajnega nasada** |
| **Uredba:** 1. točka prvega odstavka 20. člena Uredbe.  **Za koga velja**: za vse upravičence. | |

Vlogi se priloži »Načrt ureditve trajnega nasada« s tehničnimi rešitvami, popisom del ter materiala vključno z obsegom lesenih drogov pri ureditvi hmeljske žičnice ter skico nasadov na orto foto posnetku GERK-a kmetijskega zemljišča, na katerega se naložba nanaša, ali skico nasada na zemljiškokatastrskem načrtu na digitalnem ortofoto ozadju, če zemljišča niso vključena v GERK.

|  |  |
| --- | --- |
|  | **Odločba o uvedbi agromelioracije** |
| **Uredba:** 6. točka prvega odstavka 20. člena Uredbe.  **Za koga velja**: za vse upravičence, ki uveljavljajo podporo za izvedbo agromelioracijskih del v okviru naložbe v ureditev trajnih nasadov, ki je zahtevna agromelioracija. | |

Odločba o uvedbi agromelioracije:

* mora biti veljavna;
* mora biti pravnomočno (potrjeno z žigom pravnomočnosti);
* se mora glasiti na vlagatelja.

Vlogi se priloži:

- skenogram odločbe o uvedbi agromelioracije ali

- v aplikacijo za elektronsko oddajo vloge se vnesejo naslednji podatki:

* datum izdaje odločbe o uvedbi agromelioracije;
* št. dokumenta;
* organ, ki je izdal dokument;
* datum pravnomočnosti.

|  |  |
| --- | --- |
|  | **Soglasja in dovoljenja pristojnih organov za nezahtevne agromelioracije** |
| **Uredba:** 6. točka prvega odstavka 20. člena Uredbe.  **Za koga velja**: za vse upravičence, ki uveljavljajo podporo za izvedbo agromelioracijskih del v okviru naložbe v ureditev trajnih nasadov, ki se izvajajo na območjih varovanj in omejitev po posebnih predpisih. | |

Predpisana soglasja in dovoljenja po posebnih predpisih:

* morajo biti veljavna;
* morajo biti pravnomočna (potrjeno z žigom pravnomočnosti);
* se morajo glasiti na vlagatelja.

Vlogi se priloži:

- skenogram predpisanih soglasij in dovoljenj po posebnih predpisih ali

- v aplikacijo za elektronsko oddajo vloge se vnesejo naslednji podatki:

* datum izdaje soglasja ali dovoljenja pristojnih organov po posebnih predpisih;
* št. dokumenta;
* pristojni organ, ki je izdal dokument;
* datum pravnomočnosti.

|  |  |
| --- | --- |
|  | **Pravnomočna odločba o uvedbi namakanja ali drug akt o uvedbi namakanja** |
| **Uredba**: prva alineja 3. točke 13. člena Uredbe.  **Za koga velja**: za vse upravičence. | |

Za naložbe v izgradnjo zasebnih namakalnih sistemov in njihovih tehnoloških posodobitev, izgradnjo pripadajočih vodnih virov ter nakupu in postavitvi namakalne opreme mora upravičenec imeti pravnomočno odločbo o uvedbi namakanja ali drug akt, iz katerega je razvidna uvedba namakalnega sistema.

Odločba o uvedbi namakanja:

* mora biti veljavna;
* mora biti pravnomočna (potrjeno z žigom pravnomočnosti);
* glasiti se mora na upravičenca.

Drug akt o uvedbi namakanja:

* mora biti veljaven;
* glasiti se mora na upravičenca oziroma na kmetijsko zemljišče, na katerem je namakalni sistem postavljen.

Vlogi na javni razpis se:

* priloži skenogram veljavne pravnomočne odločbe o uvedbi namakanja ali skenogram drugega veljavnega akta o uvedbi namakanja ali
* v aplikacijo za elektronsko oddajo vloge se vnesejo naslednji podatki:
  + datum izdaje odločbe o uvedbi namakanja ali drugega akta o uvedbi namakanja;
  + št. dokumenta;
  + organ, ki je izdal dokument;
  + datum pravnomočnosti (velja samo za odločbo o uvedbi namakanja).

|  |  |
| --- | --- |
|  | **Vodno soglasje** |
| **Uredba**: tretja alineja 3. točke 13. člena Uredbe  **Za koga velja**: za tiste, ki vlagajo vlogo v ureditev odvzemnega objekta. | |

Za ureditev odvzemnega objekta mora upravičenec imeti pravnomočno vodno soglasje.

Vodno soglasje:

* mora biti veljavno;
* mora biti pravnomočno (potrjeno z žigom pravnomočnosti);
* glasiti se mora na upravičenca.

Vlogi na javni razpis se:

* priloži skenogram veljavnega pravnomočnega vodnega soglasja ali
* v aplikacijo za elektronsko oddajo vloge se vnesejo naslednji podatki:
  + datum izdaje vodnega soglasja;
  + št. dokumenta;
  + organ, ki je izdal dokument;
  + datum pravnomočnosti.

|  |  |
| --- | --- |
|  | **Načrt namakanja** |
| **Uredba**: druga alineja 3. točke 13. člena Uredbe.  **Za koga velja**: za vse upravičence. | |

Za naložbe v ureditev zasebnih namakalnih sistemov in njihovih tehnoloških posodobitev, izgradnjo pripadajočih vodnih virov ter nakupu in postavitvi namakalne opreme mora upravičenec vlogi na javni razpis priložiti načrt namakanja, ki je pripravljen v skladu s Prilogo 3 Uredbe.

Naložba v tehnološko posodobitev zasebnega namakalnega sistema mora zagotavljati:

– najmanj 15 % možnega prihranka vode glede na tehnične parametre obstoječega ZNS in pripadajočo opremo za namakanje,

– učinkovito zmanjšanje porabe vode najmanj v višini 50 % možnega prihranka vode na ravni naložbe glede na tehnične parametre obstoječega ZNS in pripadajočo opremo za namakanje, če naložba vpliva na telesa podzemnih ali površinskih voda, pri katerih je bilo v NUV količinsko stanje ocenjeno z manj kot dobro;

Pri izračunu prihranka vode se upošteva metodologija izračuna potencialnega prihranka vode iz 59. člena Uredbe o izvajanju intervencij s področja zemljiških operacij iz Strateškega načrta skupne kmetijske politike 2023-2027 (Uradni list RS, št. 132/23).

Pri ugotavljanju povečanja energetske učinkovitosti namakalnega sistema se upošteva metodologija v skladu s predpisom, ki ureja metodologijo za izdelavo in vsebino energetskega pregleda.

|  |  |
| --- | --- |
|  | **Predračun s popisom del po fazah gradnje različnih vrst objektov glede na zahtevnost in nakup pripadajoče opreme** |
| **Uredba:** 5. točka prvega odstavka 19. člena Uredbe o skupnih določbah za izvajanje intervencij.  **Za koga velja**: za vse upravičence. | |

Vlogi se priloži predračun s popisom del z po fazah gradnje različnih vrst objektov glede na zahtevnost in nakup pripadajoče opreme.

Predračun mora biti potrjen s strani ponudnika oz. izvajalca in pripravljen tako, da ga je mogoče nedvoumno uvrstiti v objavljen seznam upravičenih stroškov

Kadar upravičenec uveljavlja prispevek v naravi pri montaži opreme, mora biti iz predračuna ponudnika opreme razvidno, da ne vključuje stroškov montaže te opreme

Na predračunu ali dokumentaciji, ki je del predračuna in kasneje računa, mora biti predmet naložbe opisan tako, da ga je mogoče nedvoumno uvrstiti v objavljen seznam upravičenih stroškov iz Priloge 2 razpisne dokumentacije.

Pri nakupu strojne opreme je potrebno navesti vrsto stroja, nazivno moč, delovno širino, zmogljivost, proizvajalca, točen tip stroja, ipd.

V kolikor namerava vlagatelj izvestinavedene naložbe v lastni režiji,mora predložiti izjavo v kateri navede planirani obseg prispevka v lastni režiji v skupni finančni vrednosti ter po planiranem številu ur ročnega in strojnega dela.

|  |  |
| --- | --- |
|  | **Predračun s popisom del za postavitev oziroma obnovo trajnih nasadov (postavitev oziroma obnovo trajnih nasadov sadovnjakov, oljčnikov in hmeljišč, postavitev novih vinogradov ter postavitev oziroma obnovo drevesnic, trsnic, matičnjakov in nasadov trajnih rastlin na njivskih površinah)** |
| **Uredba:** 5. točka prvega odstavka 19. člena Uredbe o skupnih določbah za izvajanje intervencij.  **Za koga velja**: za vse vlagatelje. | |

Vlogi se priloži predračun s popisom del za postavitev oziroma obnovo trajnih nasadov.

Pri pripravi predračuna bodite pozorni na naslednje zahteve:

Iz predračunov in popisov izvedenih del mora biti razviden podroben popis:

- materiala;

- sadilnega materiala;

- razčlenitev dela (strojne-ročne ure, koliko ur za posamezno delo).

Predračun mora biti izdelan po posameznih vrstah nasadov, legah, sortah, gostoti sajenja in naslednjih skupinah stroškov:

- priprava zemljišča;

- ograja, opora (prva postavitev oziroma obnova žičnice v primeru hmeljišč);

- sajenje;

- oskrba po letih izvedenih del.

Pripravljen mora biti tako, da ga je mogoče nedvoumno uvrstiti v objavljen seznam najvišjih priznanih investicijskih vrednosti v Seznamu upravičenih stroškov iz Priloge 2 razpisne dokumentacije.

V kolikor namerava vlagatelj izvestinavedene naložbe v lastni režiji,mora predložiti izjavo v kateri navede planirani obseg prispevka v lastni režiji v skupni finančni vrednosti ter po planiranem številu ur ročnega in strojnega dela.

|  |  |
| --- | --- |
|  | **Račun ali predračun za splošne stroške** |
| **Uredba:** 5. točka prvega odstavka 19. člena Uredbe o skupnih določbah za izvajanje intervencij.  **Za koga velja**: za vse upravičence, ki uveljavljajo splošne stroške. | |

Upravičenec lahko v vlogi na javni razpis uveljavlja tudi splošne stroške, ki so neposredno povezani s pripravo in izvedbo naložbe. K vlogi na javni razpis lahko priloži skenograme plačanih računov z dokazili o njihovem plačilu ali predračune zanje, če ti stroški še niso nastali ob oddaji vloge na javni razpis. Računi se morajo glasiti na upravičenca.

|  |  |
| --- | --- |
|  | **Ponudbe za stroške ali tržno primerljive pisne ponudbe najmanj treh ponudnikov** |
| **Uredba:** 5. točka prvega odstavka 19. člena Uredbe o skupnih določbah za izvajanje intervencij.  **Za koga velja**: Za vse upravičence. | |

Za stroške, ki so navedeni v katalogu stroškov, mora upravičenec k vlogi na javni razpis predložiti eno ponudbo.

Ponudba za stroške mora izpolnjevati naslednje zahteve:

- na ponudbi mora biti strošek naložbe specificiran na način, da je mogoče nedvoumno ugotoviti, ali spada med stroške iz Priloge 1 razpisne dokumentacije tega javnega razpisa;

- ponudba mora biti potrjena s strani ponudnika oziroma izvajalca.

Če stroški niso določeni v katalogu stroškov, mora upravičenec k vlogi na javni razpis priložiti tržno primerljive pisne ponudbe najmanj treh ponudnikov. Pri izračunu višine upravičenih stroškov se upošteva vrednost ponudbe z najnižjo ceno.